Abhay Bharadwaj

Abhay Ganpathrai Bharadwaj (født 2. april 1954 i Kampala i det britiske Uganda Protectorate - Uganda, død 1. desember 2020 i Chennai i India) var en ugandiskfødt indisk politiker, aktivist og jurist.

Biografi
I 1969 flyttet hans familie til India på grunn av borgerkrigen i Uganda. Dette var noen før president Idi Amin utviste inderne, som for det meste var gujaratier.

Bharadwaj begynte på sin karriere som skrankeadvokat i Gujarat i India i 1980. Han forsvarte de anklagede i saken vedrørende Gulberg Society, som fant sted etter Gujarat-opptøyene i 2002 som kulminerte i drapene av nær 70 beboere av nabolaget. Saken endte opp i en spesialdomstol som domfelte 24 og frikjente 36 siktede i 2016.

Han var også offentlig anklager for Gujarats regjering i en sak om påstått maktmisbruk mot skattedirektøren Pradeep Sharma for et distrikt i Rajkot.

Bharadwaj var medlem av Rajya Sabha fra 22. juli 2020 til sin død. Han tilhørte Bharatiya Janata Party. Han var også medlem av Law Commission of India fra 2016 til 2018.

Bharadwaj døde av covid-19 den 1. desember 2020 på et sykehus i Chennai i India, i en alder av 66 år. Dagen etter ble hans levninger kremert i Rajkot.

Referanser

Indiske politikere
Indiske aktivister
Indiske jurister
Personer fra Kampala
Personer fra Rajkot
Dødsfall relatert til covid-19 i India
Politikere ofre for covidpandemien